الإدعاء
بوست منتشر بشكل كبير جدًا مرفق بيه صورة ممثلة هوليوود الأمريكية ليندسي لوهان، مع تعليق: "الممثلة العالمية ونجمة هوليوود الشهيرة ليندسي لوهان اعتنقت الإسلام وحذفت جميع صورها بدون الحجاب في مواقع التواصل الاجتماعي، وأعلنت إسلامها، واعتزلت العالم، لتبقى مع ربها في خلوة دينية".
– الكلام ده مش صحيح. دي قصة مفبركة، الممثلة والمغنية الأمريكية، ليندسي لوهان لم تدخل في الإسلام ولم تحذف صورها من على مواقع التواصل الإجتماعي. 
– الشائعة دي ظهرت سنة 2015، لما ليندسي لوهان انتشر لها صور وهي تحمل نسخة من القرآن الكريم، وكمان الشائعات زادت اكتر لما كتبت على انستجرام (السلام عليكم) لكنها قالت إن نسخة القرآن الكريم كانت هدية من صديق وأنها بطبيعتها شخصية روحانية ولا تستبعد التحول للإسلام، لكنها أكدت إنها تقرأ عن أكثر من ديانة والتحول لديانة أخرى لا يتم في يوم وليلة.  


– أما صورها بالحجاب، ترجع لسنة 2016 لما زارت مخيم للاجئين السوريين في تركيا، لكنك لو أخذت جولة سريعة على حسابتها دلوقتي هتلاقي ان الحسابات شغالة عادى، ومفيش صور اتمسحت.